CELEX: 32013D0401
Language: lv
Date: 2013-07-23 00:00:00
Title: 2013/401/KĀDP: Politikas un drošības komitejas Lēmums EUCAP SAHEL Niger/1/2013 ( 2013. gada 23. jūlijs ), ar ko pagarina Eiropas Savienības KDAP misijas Nigērā ( EUCAP SAHEL Niger ) vadītāja pilnvaru termiņu

27.7.2013   
            
            
               LV
            
            
               Eiropas Savienības Oficiālais Vēstnesis
            
            
               L 202/24
            
         POLITIKAS UN DROŠĪBAS KOMITEJAS LĒMUMS EUCAP SAHEL NIGER/1/2013
   (2013. gada 23. jūlijs),
   ar ko pagarina Eiropas Savienības KDAP misijas Nigērā (EUCAP SAHEL Niger) vadītāja pilnvaru termiņu
   (2013/401/KĀDP)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. panta trešo daļu,
   ņemot vērā Padomes Lēmumu 2012/392/KĀDP (2012. gada 16. jūlijs) par Eiropas Savienības KDAP misiju Nigērā (EUCAP Sahel Niger) (1),
   tā kā:
   
               (1)
            
            
               Ievērojot Lēmuma 2012/392/KĀDP 9. panta 1. punktu, Politikas un drošības komiteja (PDK) ir pilnvarota saskaņā ar Līguma 38. pantu pieņemt attiecīgus lēmumus, lai īstenotu Eiropas Savienības KDAP misijas Nigērā (EUCAP Sahel Niger) politisko kontroli un stratēģisko vadību, tostarp lēmumu iecelt misijas vadītāju.
            
         
               (2)
            
            
               PDK 2012. gada 17. jūlijā pieņēma Lēmumu EUCAP SAHEL Niger/1/2012 (2), ar ko par EUCAP SAHEL Niger misijas vadītāju no 2012. gada 17. jūlija līdz 2013. gada 16. jūlijam iecēla ģenerāli Francisco ESPINOSA NAVAS.
            
         
               (3)
            
            
               Padome 2013. gada 9. jūlijā pieņēma Lēmumu 2013/368/KĀDP (3), ar ko EUCAP SAHEL Niger finanšu atsauces summas laikposmu pagarina līdz 2013. gada 31. oktobrim
            
         
               (4)
            
            
               Savienības Augstā pārstāve ārlietās un drošības politikas jautājumos 2013. gada 12. jūlijā ierosināja EUCAP SAHEL Niger misijas vadītāja ģenerāļa Francisco ESPINOSA NAVAS pilnvaru termiņu pagarināt no 2013. gada 17. jūlija līdz 2013. gada 31. oktobrim,
            
         IR PIEŅĒMUSI ŠO LĒMUMU.
   1. pants
   Ar šo EUCAP SAHEL Niger misijas vadītāja ģenerāļa Francisco ESPINOSA NAVAS pilnvaru termiņš tiek pagarināts līdz 2013. gada 31. oktobrim.
   2. pants
   Šis lēmums stājas spēkā tā pieņemšanas dienā.
   To piemēro no 2013. gada 17. jūlija.
   
      Briselē, 2013. gada 23. jūlijā
      
         
            Politikas un drošības komitejas vārdā –
         
            priekšsēdētājs
         
         W. STEVENS
      
   
   
      (1)  OV L 187, 17.7.2012., 48. lpp.
   
      (2)  Politikas un drošības komitejas Lēmums EUCAP SAHEL/Niger/1/2012 (2012. gada 17. jūlijs) par Eiropas Savienības KDAP misijas Nigērā (EUCAP SAHEL Niger) vadītāja iecelšanu (OV L 200, 27.7.2012., 17. lpp.).
   
      (3)  Padomes Lēmums 2013/368/KĀDP (2013. gada 9. jūlijs), ar ko groza Lēmumu 2012/392/KĀDP par Eiropas Savienības KDAP misiju Nigērā (EUCAP Sahel Niger) (OV L 189, 10.7.2013., 13. lpp.).